**Likumprojekta „Par Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laika posmam no 2014.gada līdz 2020.gadam saskaņā ar ĀKK un ES partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu” (turpmāk – Iekšējais nolīgums) sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ārlietu ministrija ir izstrādājusi attiecīgo tiesību akta projektu, pamatojoties uz „Ministru kabineta 2003.gada 29.aprīļa noteikumu Nr.237 „Ārlietu ministrijas nolikums” 5.6. un 6.1.apakšpunktiem.  |
| 2. | Pašreizējā situācija un problēmas | ES dalībvalstis ir uzņēmušās saistības, tai skaitā finansiālas, pret attīstības sadarbības partnervalstīm, parakstot Partnerattiecību nolīgumu starp Āfrikas, Karību jūras reģiona un Klusā okeāna valstu (turpmāk – ĀKK) grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un otro reizi grozīts Vagadugu 2010. gada 22. jūnijā (turpmāk – Kotonū nolīgums). Kotonū nolīgums un ir spēkā līdz 2020.gadam. Kotonū nolīgumā apstiprināto mērķu sasniegšanai tika izveidots speciāls finanšu instruments – Eiropas Attīstības fonds (turpmāk - EAF), kurā ES dalībvalstis ir apņēmušās veikt iemaksas atbilstoši t.s. iemaksu atslēgai. Lai atvieglotu finanšu apgūšanu un pārvaldi, katrus 5 līdz 7 gadus (9.EAF 2000.-2007.; 10.EAF 2008.-2013.; 11.EAF 2014.-2020.) tiek pieņemts finanšu protokols par kārtējā EAF izveidi. Tādējādi visi EAF, kas ir izveidoti Kotonū nolīguma ietvaros, ir pēc būtības viens un tas pats finanšu instruments, kas finansē vienus un tos pašus Kotonū nolīguma mērķus.Saeima ir ratificējusi Kotonū nolīguma 2005.gada un 2010.gada grozījumus, attiecīgi 2008.gada 1.maijā un 2010.gada 22.jūnijā. Tādējādi Latvija ir uzņēmusies saistības iemaksāt kārtējā EAF atbilstoši apjomam, par kādu ES dalībvalstis vienojas daudzgadu finanšu shēmas ietvaros. Pašlaik palīdzība ĀKK valstīm tiek finansēta no 10.EAF, kura darbības periods ir 2008.-2013.gads. Iekšējo nolīgumu, ar kuru stājas spēkā 10.EAF, Saeima ratificēja 2007.gada 23.martā.2013.gada 8.februārī Eiropadome apstiprināja Daudzgadu finanšu shēmu 2014.-2020.gadam, kuras ietvaros tika panākta vienošanās arī par 11.EAF pieejamo līdzekļu apjomu 2014.-2020.gadam faktiskajās cenās – 30 506 miljoni *euro.* Lai nodrošinātu palīdzības nepārtrauktību, 2013.gada 24.jūnijā ES Ārlietu padomē tika parakstīts Iekšējais nolīgums, ar kuru tiek izveidots 11. EAF, kas finansēs attīstības sadarbības aktivitātes ĀKK valstīs līdz Kotonū nolīguma darbības beigām. Lai Iekšējais nolīgums stātos spēkā, tas ir jāratificē visām ES dalībvalstīm atbilstoši to konstitucionālajam regulējumam. |
| 3. | Saistītie politikas ietekmes novērtējumi un pētījumi | Nav veikti. |
| 4. | Tiesiskā regulējuma mērķis un būtība | Atbilstoši Kotonū nolīgumam ES dalībvalstis ik pēc pieciem gadiem izveido kārtējo EAF. Tā līdzekļi tiek izmantoti, lai finansētu ES palīdzību ĀKK valstīm. Tiesību akta projekts paredz pieņemt un apstiprināt Iekšējo nolīgumu, kas nepieciešams, lai izveidotu 11.EAF. Iekšējais nolīgums nosaka:1. 11.EAF izveidi un finansiālo apjomu – 30 506 miljoni *euro* (LVL 21 439,7 miljoni),
2. Katras dalībvalsts kopējo iemaksu – Latvijas iemaksa ir 35 423 567 *euro* (LVL 24 895 824), kas atbilst iemaksas atslēgai 0,11612 no kopējā 11.EAF apjoma,
3. 11.EAF pārvaldes struktūru, kas ir EAF komiteja un Investīciju mehānisma komiteja, kurās ir pārstāvētas visas dalībvalstis un katrai dalībvalstij ir noteikts balsu svērums – Latvijai abās komitejās ir viena balss; Latviju EAF komitejā pārstāv Ārlietu ministrija savukārt Investīciju mehānisma komitejā - Finanšu ministrija.
4. EAF administratīvos izdevumus 1 052,5 miljoni *euro* (LVL 740 miljoni).

Pieņemot tiesību aktu, Latvija apņemas veikt iemaksas 11.EAF atbilstoši iemaksu atslēgai, kur kopējā dalībvalsts iemaksa nepārsniedz Nolīgumā noteikto. Līdz ar iemaksu veikšanu, dalībvalstij ir tiesības piedalīties 11.EAF pārvaldes struktūrās. Saistību izpildei papildus pasākumi nav jāveic, jo 11.EAF ir turpinājums 10.EAF, kur jau notiek iemaksu veikšana un Latvijas pārstāvji piedalās līdzekļu pārvaldē. |
| 5. | Projekta izstrādē iesaistītās institūcijas | Ārlietu ministrija |
| 6. | Iemesli, kādēļ netika nodrošināta sabiedrības līdzdalība | Likumprojekts uz šo jomu neattiecas. |
| 7. | Cita informācija | Atbilstoši Iekšējā nolīguma 14.pantam tas stāsies spēkā otrā mēneša pirmajā dienā pēc tam, kad pēdējā ES dalībvalsts paziņos ES Padomes Ģenerālsekretariātam par Iekšējā nolīguma ratifikāciju.  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013.gadu | Izmaiņas, salīdzinot ar 2013.gadu | Izmaiņas, salīdzinot ar 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: |  |  | 0 | 0 | 0 |
| 3.1. valsts pamatbudžets |  |  | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets  |  | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ieņēmumi nav paredzēti. Latvijas kopējā iemaksa 11.EAF būs 35 423 567 *euro*. Precīzus aprēķinus ikgadējai iemaksai tiesību akta izstrādāšanas laikā nav iespējams veikt.**Skaidrojums:**Iemaksas EAF tiek veiktas 3 reizes kalendārajā gadā atbilstoši Eiropas Komisijas (EK) aprēķiniem, cik n+1 periodā būs nepieciešami likvīdi līdzekļi maksājumu veikšanai ĀKK valstīs īstenotajos projektos. Indikatīvais laika rāmis maksājumu sākšanai 11.EAF:2014.g.otrā puse – pēc 28 valstu ratifikācijas stājas spēkā Iekšējais nolīgums; notiek projektu sagatavošana ES Delegācijās;2015.g. – pēc iekšējām EK procedūrām tiek pieņemti lēmumi par projekta īstenošanu;2016.g. – tiek parakstītas vienošanās ar partnervalstīm par projektu finansēšanu; tie ir juridiski un finansiāli saistoši dokumenti;2017.-2020.g – šajā laikā projektu ieviesēji var sākt slēgt līgumus ar darbu izpildītājiem un veikt maksājumus.**NB!** Projektu ieviešana var turpināties arī pēc 11.EAF beigām, t.i., pēc 2020.g. Piemēram, līdz 2013.gada beigām tiks izmaksāti 38% no 10.EAF, tātad, kamēr turpināsies projektu ieviešana10.EAF ietvaros, tikmēr dalībvalstis veiks iemaksas atbilstoši EK aprēķiniem, bet iemaksu kopsumma nevar pārsniegt kopējo valsts kontribūciju attiecīgajā EAF.**Secinājums:** Pirmās Latvijas iemaksas 11.EAF varētu būt 2017.gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamie valsts budžeta līdzekļi iemaksu veikšanai 11.EAF paredzami Ārlietu ministrijas bāzes izdevumos, izstrādājot likumprojektu „Par vidējā termiņa budžeta ietvaru 2015., 2016. un 2017.gadam” un likumprojekta „Par valsts budžetu 2017.gadam” atbilstoši Ārlietu ministrijas sniegtajai informācijai, kura tiek atjaunota, balstoties uz Eiropas Komisijas veiktajiem aprēķiniem. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Latvijas Republikas Pievienošanās Akta ES 6. panta 4. punkts paredz, ka ar šo Aktu ES jaunās dalībvalstis pievienojas ĀKK valstu un Eiropas Kopienas partnerattiecību nolīgumam (Kotonū nolīgumam). Līdz ar to uz Latviju attiecas arī Kotonū nolīgumā paredzētās saistības. Iekšējais nolīgums tika parakstīts Luksemburgā un Briselē attiecīgi 2013.g. 24. un 26.jūnijā. Iekšējais nolīgums stājas spēkā tikai tad, kad visas ES dalībvalstis ir to ratificējušas atbilstoši savām konstitucionālajām prasībām.Saistības, kuras Latvija uzņemas, pieņemot likumprojektu par Nolīguma spēkā stāšanos, pēc satura un būtības ir tādas pašas kā attiecībā uz 10.EAF, (publicēts "Latvijas Vēstnesis", 72 (3648), 2007.g. 5.maijā), t.i., veikt atbilstošās iemaksas EAF un piedalīties tā pārvaldē caur EAF komiteju un Investīciju mehānisma komiteju (sk. anotācijas I. sadaļas 4.punktu). |
| 2. | Citas starptautiskās saistības | Nolīguma 4.panta 2.punktā noteiktās saistības nosaka:1. „GARANTIJU LĪGUMS starp, Beļģijas Karalisti, Bulgārijas Republiku, Čehijas Republiku, Dānijas Karalisti, Vācijas Federatīvo Republiku, Igaunijas Republiku, Grieķijas Republiku, Spānijas Karalisti, Francijas Republiku, Īriju, Itālijas Republiku, Kipras Republiku, Latvijas Republiku, Lietuvas Republiku, Luksemburgas Lielhercogisti, Ungārijas Republiku, Maltu, Nīderlandes Karalisti, Austrijas Republiku, Polijas Republiku, Portugāles Republiku, Rumāniju, Slovēnijas Republiku, Slovākijas Republiku, Somijas Republiku, Zviedrijas Karalisti, Lielbritānijas un Ziemeļīrijas Apvienoto Karalisti un EIROPAS INVESTĪCIJU BANKU Par Eiropas Investīciju bankas aizdevumiem investīciju projektiem” ; pieņemts 20.02.2009. 2010.gada 6.janvārī stājās spēkā. ("LV", 158 (4144), 06.10.2009., Ziņotājs, 21, 12.11.2009.)
2. Grozījumi GARANTIJU LĪGUMĀ, pieņemti 29.11.2011, 2012.gada 22.jūnijā stājās spēkā. ("LV", 84 (4687), 30.05.2012.)
3. „IEILGUŠO PARĀDU PĀRVALDES LĪGUMS starp Beļģijas Karalisti, Bulgārijas Republiku, Čehijas Republiku, Dānijas Karalisti, Vācijas Federatīvo Republiku, Igaunijas Republiku, Grieķijas Republiku, Spānijas Karalisti, Francijas Republiku, Īriju, Itālijas Republiku, Kipras Republiku, Latvijas Republiku, Lietuvas Republiku, Luksemburgas Lielhercogisti, Ungārijas Republiku, Maltu, Nīderlandes Karalisti, Austrijas Republiku, Polijas Republiku, Portugāles Republiku, Rumāniju, Slovēnijas Republiku, Slovākijas Republiku, Somijas Republiku, Zviedrijas Karalisti, Lielbritānijas un Ziemeļīrijas Apvienoto Karalisti un EIROPAS INVESTĪCIJU BANKU, kas uzrauga maksājumu un atmaksu procedūras atbilstīgi Dalībvalstu sniegtajām Garantijām EIROPAS INVESTĪCIJU BANKAS labā”; pieņemts 20.02.2009. 2010.gada 6.janvārī stājās spēkā. ("LV", 158 (4144), 06.10.2009., Ziņotājs, 21, 12.11.2009.)
 |
| 3. | Cita informācija | Nav |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Nav attiecināms.  |
| 2. | Sabiedrības līdzdalība projekta izstrādē  | Nav attiecināms. |
| 3. | Sabiedrības līdzdalības rezultāti  | Nav attiecināms. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ārlietu ministrija. |
| 2. | Projekta izpildes ietekme uz pārvaldes funkcijām  | Likumprojekta izpilde tiks nodrošināta līdzšinējo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekta izpildei nav nepieciešams izveidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekta izpildei nav nepieciešams likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekta izpildei nav nepieciešams reorganizēt esošu institūciju vai apvienot esošas institūcijas. |
| 6. | Cita informācija | Nav. |

Anotācijas II, IV sadaļas un V sadaļas 1. un 2.tabula nav attiecināmas.

Ārlietu ministrs E.Rinkēvičs

Vīza: Valsts sekretārs A.Pildegovičs

2013.10.08. 10:53

1548

I.Zelgalve

Tālr. 67016420, fax.67828121

e-pasts: ilze.zelgalve@mfa.gov.lv